ai4bharat/Pralekha huggingface dataset:
യുവജനകാര്യ, കായിക മന്ത്രാലയം
കേന്ദ്രമന്ത്രി ശ്രീ അനുരാഗ് സിംഗ് ഠാക്കൂർ ഇ-ഖേൽ പാഠശാലയുടെ സമാപന സമ്മേളനം ഉദ്ഘാടനം ചെയ്തു
ന്യൂ ഡൽഹി: ഏപ്രിൽ 13, 2022
കേന്ദ്ര യുവജനകാര്യ, കായിക മന്ത്രാലയത്തിന് കീഴിലുള്ള തിരുവനന്തപുരത്തെ SAI LNCPE സംഘടിപ്പിച്ച ഇ-ഖേൽ പാഠശാലയുടെ സമാപന സമ്മേളനം കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ്
ഠാക്കൂർ ഇന്ന് വെർച്യുൽ ആയി ഉദ്ഘാടനം ചെയ്തു.
കേന്ദ്രമന്ത്രി ശ്രീ അനുരാഗ് ഠാക്കൂർ തന്റെ പ്രസംഗത്തിൽ രാജ്യത്തെ യുവാക്കളോട് കായികം ജീവിതത്തിന്റെ ഒരു ഭാഗമായി എടുക്കണമെന്ന് അഭ്യർത്ഥിച്ചു. പരിപാടിയുടെ ഏഴാമത്തെ ബാച്ച് വിജയകരമായി നടത്തിയതിന് സായി എൽ എൻ സി പി ഇ, ഖേലോ ഇന്ത്യ ഇ- ഖേൽ പാഠശാല സംഘത്തെ അദ്ദേഹം അഭിനന്ദിച്ചു.
ഭൂമിശാസ്ത്രപരമായ പരിമിതികൾ പരിഗണിക്കാതെ, കായികവുമായി ബന്ധപ്പെട്ട അറിവുകൾ രാജ്യത്തിന്റെ എല്ലാ ഭാഗങ്ങളിലും പ്രാപ്യമാക്കുക എന്നതാണ് ഇ-ഖേൽ പാഠശാലയുടെ ലക്ഷ്യം. നാഷണൽ സ്പോർട്സ് ഫെഡറേഷനുകൾ, പ്രമുഖ പരിശീലകർ, അത്ലറ്റുകൾ, വിദഗ്ധർ എന്നിവരുമായി കൂടിയാലോചിച്ച് പ്രൊഫഷണലായി രൂപകൽപ്പന ചെയ്ത ഒരു പാഠ്യപദ്ധതി ഇതിന് ഉണ്ട്. കേന്ദ്ര വിദ്യാഭ്യാസ മന്ത്രാലയം, ഖേലോ ഇന്ത്യ, ഫിറ്റ് ഇന്ത്യ എന്നിവയുമായി സഹകരിച്ചാണ് ഈ പരിപാടി സംഘടിപ്പിക്കുന്നത്.
സ്പോർട്സ് ഇ-ലേണിംഗ് പ്ലാറ്റ്ഫോമിലൂടെ കായികാധ്യാപകർക്കും പരിശീലകർക്കും/പഠിതാക്കൾക്കും അടിസ്ഥാന തലത്തിൽ ഏകീകൃത ഘടനാപരമായ ഓൺലൈൻ പരിശീലന കോഴ്സുകൾ നൽകുന്നതിനായി സ്പോർട്സ് അതോറിറ്റി ഓഫ് ഇന്ത്യ വിഭാവനം ചെയ്ത പദ്ധതിയാണ് ഇ-ഖേൽ പാഠശാല. ഇ-ഖേൽ പാഠശാലയിലൂടെ സായി ഒരു ഓൺലൈൻ കായിക പഠന പദ്ധതി സൃഷ്ടിച്ചിട്ടുണ്ട്. അത് അടിസ്ഥാന തലത്തിൽ കായികമേഖലയുടെ വിപ്ലവകരമായി മുന്നേറ്റത്തിനുള്ള ഒരു ഉത്തേജകമായി പ്രവർത്തിക്കും. ഇത് രാജ്യത്തുടനീളം ഏകീകൃത നിലവാരത്തിലുള്ള പരിശീലനം സാധ്യമാക്കും.
ഭാവി തലമുറയ്ക്ക് അവരുടെ കായിക കഴിവുകൾ തിരിച്ചറിയുന്നതിനും വിവിധ കായിക ഇനങ്ങൾ തിരഞ്ഞെടുക്കുന്നതിനും മികച്ച നിലവാരത്തിലേക്ക് ഉയരുന്നതിനും ഇത് അവരെ കൂടുതൽ പ്രാപ്തരാക്കും
SAI LNCPE റീജിയൻ പ്രിൻസിപ്പൽ & റീജിയണൽ ഹെഡ് ഡോ. ജി. കിഷോർ സ്വാഗതം പറഞ്ഞു. സ്പോർട്സ് അതോറിറ്റി ഓഫ് ഇന്ത്യ  ഡയറക്ടർ ജനറൽ ശ്രീ സന്ദീപ് പ്രധാൻ, മറ്റ് പ്രമുഖർ എന്നിവരും ചടങ്ങിൽ പങ്കെടുത്തു.
RRTN/SKY
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
"അന്താരാഷ്ട്ര ട്രാഫിക്കിന്റെ നിർവചനം" എന്ന വിഷയത്തിൽ ട്രായിയുടെ കൺസൾട്ടേഷൻ പേപ്പറിലെ അഭിപ്രായങ്ങൾ/എതിർ അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി നീട്ടി
ന്യൂഡൽഹി : മെയ് 30, 2023
ടെലികോം റെഗുലേറ്ററി അതോറിറ്റി ഓഫ് ഇന്ത്യ  2023 മെയ് 02-ന് "അന്താരാഷ്ട്ര ട്രാഫിക്കിന്റെ നിർവചനം" എന്ന വിഷയത്തിൽ ഒരു കൺസൾട്ടേഷൻ പേപ്പർ പുറത്തിറക്കി. ബന്ധപ്പെട്ടവരിൽ നിന്ന് കൺസൾട്ടേഷൻ പേപ്പറിൽ ഉന്നയിക്കപ്പെട്ട വിഷയങ്ങളിൽ രേഖാമൂലമുള്ള അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി മെയ് 30, 2023 ഉം എതിർ അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി ജൂൺ 13, 2023 ഉം ആയിരുന്നു .
അഭിപ്രായങ്ങൾ സമർപ്പിക്കുന്നതിനുള്ള സമയം നീട്ടണമെന്ന വ്യവസായ സംഘടനയുടെ അഭ്യർത്ഥന കണക്കിലെടുത്ത്, രേഖാമൂലമുള്ള അഭിപ്രായങ്ങളും എതിർ അഭിപ്രായങ്ങളും സമർപ്പിക്കുന്നതിനുള്ള അവസാന തീയതി യഥാക്രമം ജൂൺ 20, 2023 വരെയും ജൂലൈ 04, 2023 വരെയും നീട്ടാൻ തീരുമാനിച്ചു.
അഭിപ്രായങ്ങൾ/എതിർ അഭിപ്രായങ്ങൾ എന്നിവ ശ്രീ അഖിലേഷ് കുമാർ ത്രിവേദി, ഉപദേശകൻ , TRAI ക്ക് advmn@trai.gov.in എന്ന ഇ-മെയിൽ ഐഡിയിൽ അയയ്ക്കാവുന്നതാണ്. കൂടുതൽ വ്യക്തതയ്ക്കും/വിവരങ്ങൾക്കും, ശ്രീ അഖിലേഷ് കുമാർ ത്രിവേദിയെ, +91-11-23210481 എന്ന നമ്പറിൽ ബന്ധപ്പെടാവുന്നതാണ്.
(Visitor Counter : 69
പ്രത്യേക സേവനങ്ങളും ഫീച്ചറുകളും
അറബിക്കടലിൽ വെള്ളിയാഴ്ച ന്യൂനമർദ്ദത്തിന് സാധ്യത
തെക്ക് കിഴക്കൻ അറേബ്യൻ കടലിൽ വെള്ളിയാഴ്ച  രാവിലെ ഒരു ന്യൂന മർദ്ദം രൂപം കൊള്ളാൻ സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. . മെയ് 15 നകം ലക്ഷദ്വീപ് പ്രദേശത്തും തെക്കുകിഴക്കൻ, കിഴക്കൻ അറേബ്യൻ കടലിനടുത്തുള്ള പ്രദേശത്തും ഇത് കേന്ദ്രീകരിക്കാൻ സാധ്യതയുണ്ട്. മെയ് 16 ഓടെ വടക്കുപടിഞ്ഞാറൻ ദിശയിലേക്ക് നീങ്ങുകയും കൂടുതൽ തീവ്രത ആർജ്ജിച്ചു് കിഴക്കു മധ്യ അറബിക്കടലിന് മുകളിൽ ചുഴലിക്കാറ്റായി നിലകൊള്ളാൻ ഇടയുണ്ട് . 16 ഓടെ കൂടുതൽ ശക്തിയോടെ വടക്കുപടിഞ്ഞാറൻ ദിശയിലേക്ക് നീങ്ങാനും സാധ്യതയുണ്ട് .
(അറേബ്യൻ കടലിന്റെ ആഴക്കടലിലുള്ള മത്സ്യത്തൊഴിലാളികൾ മെയ് 14 നകം തീരത്തേക്ക് മടങ്ങാൻ നിർദ്ദേശം പുറപ്പെടുവിച്ചിട്ടുണ്ട്.
പ്രധാനമന്ത്രിയുടെ ഓഫീസ്
ഒരു സാമ്പത്തിക വർഷത്തിലെ എക്കാലത്തെയും ഉയർന്ന ചരക്ക് ലോഡിംഗ് റെയിൽവേ രേഖപ്പെടുത്തി
വാണിജ്യത്തിനും ലോജിസ്റ്റിക്സ് മേഖലയ്ക്കും സന്തോഷവാർത്തയെന്ന് പ്രധാനമന്ത്രി
2022-23 സാമ്പത്തിക വർഷത്തിൽ 1512 മെട്രിക് ടൺ ചരക്ക് ലോഡിംഗുമായി റെയിൽവേ ഒരു സാമ്പത്തിക വർഷത്തിലും എക്കാലത്തെയും ഉയർന്ന ചരക്ക് ലോഡിംഗ് രേഖപ്പെടുത്തിയതായി കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവ് അറിയിച്ചു.
കേന്ദ്ര റെയിൽവേ മന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"വാണിജ്യത്തിനും ലോജിസ്റ്റിക്സ് മേഖലയ്ക്കും ഒരു നല്ല വാർത്ത."
Good news for commerce and the logistics sector. https://t.co/Mh816CcsS5
— Narendra Modi  April 4, 2023
പ്രത്യേക സേവനങ്ങളും ഫീച്ചറുകളും
ഡോ സി ആനന്ദരാമകൃഷ്ണൻ എൻഐഐഎസ് ടി ഡയറക്ടറായി ചുമതലയേറ്റു
തിരുവനന്തപുരത്തെ സിഎസ്ഐആർ നാഷണൽ ഇൻസ്റ്റിറ്റ്യൂട്ട് ഫോർ ഇന്റർ ഡിസിപ്ലിനറി സയൻസ് ആൻഡ് ടെക്നോളജിയുടെ  ഡയറക്ടറായി ഡോ. സി. ആനന്ദരാമകൃഷ്ണൻ നവംബർ 11-ന് ചുമതലയേറ്റു. കെമിക്കൽ എഞ്ചിനീയറിംഗിലും ഭക്ഷ്യ സംസ്കരണത്തിലും വിദഗ്ധനായ അദ്ദേഹം മൈസൂരിലുള്ള സിഎസ്ഐആർ-സെൻട്രൽ ഫുഡ് ടെക്നോളജിക്കൽ റിസർച്ച് ഇൻസ്റ്റിറ്റ്യൂട്ടിന്റെ , ഫുഡ് എൻജിനീയറിങ് ഡിപ്പാർട്ട്മെന്റ് സീനിയർ പ്രിൻസിപ്പൽ സയന്റിസ്റ്റായും പ്രവർത്തിച്ചിട്ടുണ്ട്. കേന്ദ്ര ഭക്ഷ്യ സംസ്കരണ വ്യവസായ മന്ത്രാലയത്തിന്റെ കീഴിലുള്ള തഞ്ചാവൂരിലെ നാഷണൽ ഇൻസ്റ്റിറ്റ്യൂട്ട് ഓഫ് ഫുഡ് ടെക്നോളജി, എന്റർപ്രണർഷിപ്പ് ആൻഡ് മാനേജ്മെന്റ് ഡയറക്ടറായും അദ്ദേഹം സേവനമനുഷ്ഠിച്ചിട്ടുണ്ട്.
ഫോട്ടോ ഒപ്പം
--NS--
(Visitor Counter : 84
പ്രധാനമന്ത്രിയുടെ ഓഫീസ്
പ്രഗതി മൈതാന് സംയോജിത ഗതാഗത ഇടനാഴി പദ്ധതി പ്രധാനമന്ത്രി ജൂണ് 19നു സമര്പ്പിക്കും
പ്രധാന തുരങ്കവും അഞ്ച് അടിപ്പാതകളും സമര്പ്പിക്കും
പ്രഗതി മൈതാന പുനര്വികസനപദ്ധതിയുടെ അവിഭാജ്യഘടകമാണിത്
തടസ്സരഹിതമായ വാഹനഗതാഗതം ഉറപ്പാക്കുകയും ഭൈറോണ് മാര്ഗിലെ ഗതാഗതഭാരം കുറയ്ക്കുകയും ചെയ്യും
നഗര അടിസ്ഥാനസൗകര്യങ്ങള് പരിവര്ത്തനം ചെയ്യുന്നതിലൂടെ ജീവിതസൗകര്യം ഉറപ്പാക്കുന്നതിനുള്ള മറ്റൊരു ചുവടുവയ്പ്
പ്രധാനമന്ത്രി ശ്രീ നരേന്ദ്ര മോദി 2022 ജൂണ് 19നു രാവിലെ 10.30നു പ്രഗതി മൈതാന് സംയോജിത ഗതാഗത ഇടനാഴി പദ്ധതിയുടെ പ്രധാന തുരങ്കവും അഞ്ച് അടിപ്പാതകളും രാജ്യത്തിനു സമര്പ്പിക്കും. ചടങ്ങില് അദ്ദേഹം സദസ്സിനെ അഭിസംബോധന ചെയ്യും. സംയോജിത ഗതാഗത ഇടനാഴി പദ്ധതി പ്രഗതി മൈതാന് പുനര്വികസന പദ്ധതിയുടെ അവിഭാജ്യഘടകമാണ്.
പ്രഗതി മൈതാന് സംയോജിത ഗതാഗത ഇടനാഴി പദ്ധതി 920 കോടിയിലധികം രൂപ ചെലവഴിച്ചാണു നിര്മിച്ചിരിക്കുന്നത്. കേന്ദ്രഗവണ്മെന്റാണ് ഇതിനുള്ള തുക പൂര്ണമായും വകയിരുത്തിയത്. പ്രഗതി മൈതാനത്തു പണികഴിപ്പിക്കുന്ന പുതിയ ലോകോത്തര പ്രദര്ശന-സമ്മേളന കേന്ദ്രത്തിലേക്കു തടസ്സരഹിതവും സുഗമവുമായ പ്രവേശനം ലഭ്യമാക്കി അതിലൂടെ പ്രഗതി മൈതാനത്തു നടക്കുന്ന പരിപാടികളില് പ്രദര്ശകര്ക്കും സന്ദര്ശകര്ക്കും എളുപ്പത്തില് പങ്കെടുക്കാന് സൗകര്യമൊരുക്കലാണ് ഇതിന്റെ ലക്ഷ്യം.
പ്രഗതി മൈതാനത്തിനു മാത്രമല്ല പദ്ധതി ഗുണം ചെയ്യുന്നത്. പദ്ധതി തടസ്സരഹിതമായ വാഹനഗതാഗതം ഉറപ്പാക്കുകയും യാത്രക്കാരുടെ സമയവും ചെലവും വലിയ രീതിയില് ലാഭിക്കാന് സഹായിക്കുകയും ചെയ്യും. നഗര അടിസ്ഥാനസൗകര്യങ്ങള് പരിവര്ത്തനം ചെയ്യുന്നതിലൂടെ ജനങ്ങള്ക്കു സുഗമമായ ജീവിതം ഉറപ്പാക്കുക എന്ന ഗവണ്മെന്റിന്റെ സമഗ്രമായ കാഴ്ചപ്പാടിന്റെ ഭാഗമാണിത്.
പ്രധാന തുരങ്കം റിങ് റോഡിനെ ഇന്ത്യാ ഗേറ്റുമായി ബന്ധിപ്പിക്കുന്നു. ഇതു പുരാനാ കില റോഡുവഴി പ്രഗതി മൈതാനത്തിലൂടെ കടന്നുപോകുന്നു. ആറുവരിയായി വിഭജിച്ചിരിക്കുന്ന തുരങ്കത്തിനു പ്രഗതി മൈതാനത്തിന്റെ വലിയ അടിത്തറയിലെ പാര്ക്കിങ്ങിലേക്കുള്ള പ്രവേശനം ഉള്പ്പെടെ നിരവധി ലക്ഷ്യങ്ങളുണ്ട്. പാര്ക്കിങ് മേഖലയുടെ ഇരുവശത്തുനിന്നും ഗതാഗതം സുഗമമാക്കുന്നതിനു പ്രധാന ടണല് റോഡിനു താഴെ രണ്ടു ക്രോസ് ടണലുകള് നിര്മ്മിച്ചിട്ടുണ്ട് എന്നതാണു തുരങ്കത്തിന്റെ സവിശേഷഘടകം. മികച്ച അഗ്നിശമന സംവിധാനം, ആധുനിക വായുസഞ്ചാരമാര്ഗം, തന്നത്താന് പ്രവര്ത്തിക്കുന്ന ഡ്രെയിനേജ് സംവിധാനം, ഡിജിറ്റലായി നിയന്ത്രിക്കപ്പെടുന്ന സിസിടിവി, തുരങ്കത്തിനുള്ളിലെ പൊതു അറിയിപ്പ് സംവിധാനം തുടങ്ങി ഗതാഗതത്തിന്റെ സുഗമമായ നടത്തിപ്പിനും മറ്റുമായി നൂതനമായ ആഗോള നിലവാരമുള്ള സൗകര്യങ്ങള് ഇവിടെ സജ്ജീകരിച്ചിട്ടുണ്ട്. ഏറെ നാളായി കാത്തിരിക്കുന്ന ഈ തുരങ്കം ഭൈറോണ് മാര്ഗിലേക്കുള്ള ബദല് പാതയായി വര്ത്തിക്കും. നിലവില് താങ്ങാവുന്നതിലും അധികം ഗതാഗതമാണ് ഭൈറോണ് മാര്ഗിനുള്ളത്. ഭൈറോണ് മാര്ഗിലെ ഗതാഗതഭാരം പകുതിയിലധികം കുറയ്ക്കാന് പുതിയ സംവിധാനത്തിനാകുമെന്നാണു പ്രതീക്ഷ.
തുരങ്കത്തിനൊപ്പം ആറ് അടിപ്പാതകളും ഉണ്ടാകും .
-ND-
(
പ്രധാനമന്ത്രിയുടെ ഓഫീസ്
ലോക ആരോഗ്യ ദിനത്തില് പ്രധാനമന്ത്രിയുടെ സന്ദേശം
ലോക ആരോഗ്യ ദിനത്തില് പ്രധാനമന്ത്രി ശ്രീ നരേന്ദ്ര മോദിയുടെ സന്ദേശം ചുവടെ:
'ഉയര്ന്ന നിലവാരമുള്ളതും ചെലവു കുറഞ്ഞതുമായ ആരോഗ്യ പരിരക്ഷ ലഭ്യമാക്കുന്നതിന് ആയുഷ്മാന് ഭാരത്, പ്രധാനമന്ത്രി ജന്ഔഷധി യോജന എന്നിവയുള്പ്പെടെ നിരവധി നടപടികള് കേന്ദ്ര ഗവണ്മെന്റ് നടപ്പാക്കുന്നു. കോവിഡ് -19 നെതിരായ പോരാട്ടം ശക്തിപ്പെടുത്തുന്നതിനായി ഇന്ത്യ ഏറ്റവും വലിയ വാക്സിനേഷന് യഞ്ജം നടത്തുന്നുണ്ട്.
മാസ്ക് ധരിക്കുക, പതിവായി കൈകഴുകുക, മറ്റ് പ്രോട്ടോക്കോളുകള് പിന്തുടരുക എന്നിവയുള്പ്പെടെ സാധ്യമായ എല്ലാ മുന്കരുതലുകളും സ്വീകരിച്ച് കോവിഡ് 19 നെ നേരിടുക എന്നതില് ലോക ആരോഗ്യ ദിനത്തില്, നമുക്ക് ശ്രദ്ധ കേന്ദ്രീകരിക്കാം.
അതേസമയം, പ്രതിരോധശേഷി വര്ദ്ധിപ്പിക്കാനും ആരോഗ്യത്തോടെ ജീവിക്കാനും സാധ്യമായ എല്ലാ നടപടികളും സ്വീകരിക്കുക.
ലോകത്തെ ആരോഗ്യകരമായി നിലനിര്ത്തുന്നതിന് രാവും പകലും അധ്വാനിക്കുന്ന എല്ലാപേരോടും നമ്മുടെ നന്ദിയും അഭിനന്ദനവും അര്പ്പിക്കുന്ന ദിവസമാണ് ലോക ആരോഗ്യ ദിനം. ആരോഗ്യസംരക്ഷണത്തിലെ ഗവേഷണത്തിനും നൂതനാശയങ്ങള്ക്കും പിന്തുണ നല്കുന്നതിനുള്ള നമ്മുടെ പ്രതിബദ്ധത ആവര്ത്തിക്കാനുള്ള അവസരം കൂടിയാണ് ഈ ദിനം'.
(
ആരോഗ്യ, കുടുംബക്ഷേമ മന്ത്രാലയം
പുതുതായുള്ള പ്രതിദിന രോഗികളുടെ 69% മഹാരാഷ്ട്ര, ഡല്ഹി, കേരളം, പശ്ചിമ ബംഗാള്, രാജസ്ഥാന്, ഉത്തര്പ്രദേശ്, ഹരിയാന, ഛത്തീസ്ഗഢ് എന്നീ എട്ട് സംസ്ഥാനങ്ങളില്/കേന്ദ്രഭരണപ്രദേശങ്ങളില്
ദശലക്ഷം പേരിലെ പരിശോധന ഒരു ലക്ഷം പിന്നിട്ടു
രാജ്യത്തിപ്പോള് കോവിഡ് 19 ചികിത്സയിലുള്ളത് 4,54,940 പേരാണ്. ആകെ രോഗബാധിതരുടെ 4.87% ആണിത്. കഴിഞ്ഞ 24 മണിക്കൂറിനിടെ 41,322 പേര്ക്കാണ് രാജ്യത്ത് പുതുതായി രോഗം സ്ഥിരീകരിച്ചത്.
പ്രതിദിനം രോഗബാധിതരുടെ 69.04% 69% മഹാരാഷ്ട്ര, ഡല്ഹി, കേരളം, പശ്ചിമ ബംഗാള്, രാജസ്ഥാന്, ഉത്തര്പ്രദേശ്, ഹരിയാന, ഛത്തീസ്ഗഢ് എന്നീ എട്ട് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
6,185 പുതിയ കോവിഡ് ബാധിതരുമായി പട്ടികയില് മഹാരാഷ്ട്രയാണ് മുന്നില്. ഡല്ഹിയില് 5,482 പേര്ക്കും കേരളത്തില് 3,966 പേര്ക്കും രോഗം സ്ഥിരീകരിച്ചു.
ദശലക്ഷം പേരിലെ പരിശോധനയുടെ എണ്ണം ഒരു ലക്ഷം പിന്നിട്ടു. നിലവില് ഇത് 100,159.7 ആണ്.
കഴിഞ്ഞ 24 മണിക്കൂറിനിടെ രാജ്യത്ത് 11,57,605 സാമ്പിളാണ് പരിശോധിച്ചത്. ആകെ പരിശോധന 13.82 കോടി പിന്നിട്ടു .
1175 സര്ക്കാര് ലബോറട്ടറികളും 986 സ്വകാര്യ ലബോറട്ടറികളും ഉള്പ്പെടെ രാജ്യത്ത് 2,161 ടെസ്റ്റിംഗ് ലാബുകളാണുള്ളത്.
ദശലക്ഷം പേരിലെ പരിശോധന 23 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദേശീയ ശരാശരിയേക്കാള് കൂടുതലാണ്.
13 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദശലക്ഷം പേരിലെ പരിശോധന ദേശീയ ശരാശരിയേക്കാള് കുറവാണ്.
രാജ്യത്ത് ആകെ രോഗമുക്തര് 87.59 ലക്ഷം  പിന്നിട്ടു. ദേശീയ രോഗമുക്തി നിരക്ക് 93.68% ആണ്.
രാജ്യത്ത് കഴിഞ്ഞ 24 മണിക്കൂറിനിടെ 41,452 പേരാണ് രോഗമുക്തരായത്.
രോഗമുക്തരായവരുടെ 76.55% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. 5,937 പേരാണ് ഡല്ഹിയില് കഴിഞ്ഞ ദിവസം രോഗമുക്തരായത്. കേരളത്തില് 4,544 പേരും മഹാരാഷ്ട്രയില് 4,089 പേരും സുഖംപ്രാപിച്ചു.
കഴിഞ്ഞ 24 മണിക്കൂറിനിടെ 485 മരണമാണ് രേഖപ്പെടുത്തിയത്. ഇതില് 78.35% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. 98 പേരാണ് ഡല്ഹിയില് മരിച്ചത്. മഹാരാഷ്ട്രയില് 85 ഉം പശ്ചിമ ബംഗാളില് 46 ഉം പേര് മരിച്ചു.
പ്രത്യേക സേവനങ്ങളും ഫീച്ചറുകളും
എൻഎസ്എസ് റീജിയണൽ ഡയറക്ടറായി പി എൻ സന്തോഷ് ചുമതലയേറ്റു
കേന്ദ്ര യുവജനകാര്യ കായിക മന്ത്രാലയത്തിന് കീഴിലുള്ള നാഷണൽ സർവീസ് സ്കീമിന്റെ  കേരള & ലക്ഷദ്വീപ് റീജിയണൽ ഡയറക്ടറായി ശ്രീ പി എൻ സന്തോഷ് ചുമതലയേറ്റു. ന്യൂഡൽഹിയിലെ എൻഎസ്എസ് ആസ്ഥാനത്തും, മഹാരാഷ്ട്ര, കർണാടക മേഖലകളിലും അദ്ദേഹം സേവനമനുഷ്ഠിച്ചിട്ടുണ്ട്. കോട്ടയം പാലാ സ്വദേശിയാണ്.
--NS--
(Visitor Counter : 40
മന്ത്രിസഭ
വ്യോമയാന മേഖലയിലെ സഹകരണത്തിന് ഇന്ത്യയും ജര്മനിയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
ഇന്ത്യയും ജര്മനിയും തമ്മില് വ്യോമയാന മേഖലയിലെ സഹകരണത്തിന് ഒറ്റ ലക്ഷ്യത്തോടെയുള്ള സംയുക്ത പ്രഖ്യാപനം എന്ന തലക്കെട്ടില് ധാരണാപത്രം ഒപ്പിട്ടത് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകരിച്ചു. ഇന്ത്യയ്ക്കും ജര്മനിക്കും ഇടയില് സുരക്ഷിതവും ഫലപ്രദവും കാര്യക്ഷമവുമായ വ്യോമഗതാഗതം പ്രോല്സാഹിപ്പിക്കുന്നതിനാണ് സംയുക്ത പ്രഖ്യാപനം.
ഇന്ത്യയും ജര്മനിയും തമ്മിലുള്ള വ്യോമയാന ബന്ധത്തില് ഒറ്റ ലക്ഷ്യത്തോടെയുള്ള സംയുക്ത പ്രഖ്യാപനം എന്നു പേരിട്ട ധാരണാപത്രം സുപ്രധാനമായ നാഴികക്കല്ലാണ്. വന്തോതിലുള്ള വ്യാപാരം, നിക്ഷേപം, വിനോദസഞ്ചാരം, സാംസ്കാരിക വിനിമയങ്ങള് എന്നിവ രണ്ടു രാജ്യങ്ങള്ക്കും ഇടയില് വര്ധിക്കാനും ഇതിടയാക്കും.
വ്യോമയാന മേഖലയില് വിജ്ഞാന വിനിമയവും അനുഭവസമ്പത്തും സഹകരണവും പ്രോല്സാഹിപ്പിക്കുന്നതിനും സുഗമമാക്കുന്നതിനും ഈ സംയുക്ത പ്രഖ്യാപനത്തിലൂടെ വഴിയൊരുക്കാനും ബന്ധം കൂടുതല് ശക്തിപ്പെടുത്താനും വികസിപ്പിക്കാനും രണ്ട് രാജ്യങ്ങളും സന്നദ്ധത വ്യക്തമാക്കി. താഴെപ്പറയുന്ന മേഖലകളില് പരസ്പര സഹകരണം പ്രോല്സാഹിപ്പിക്കുകയും സുഗമമാക്കുകയുമാണ് ഏകലക്ഷ്യത്തോടെയുള്ള ഈ സംയുക്ത പ്രഖ്യാപനത്തിന്റെ മുഖ്യ ലക്ഷ്യം:-
1. വ്യോമയാന സുരക്ഷയും വ്യോമ ഗതാഗതം കൈകാര്യം ചെയ്യലും.
വ്യോമയാന സുരക്ഷാ പ്രവര്ത്തനങ്ങളുമായി ബന്ധപ്പെട്ട വിവരങ്ങളും മികച്ച അനുഭവങ്ങളും പങ്കുവയ്ക്കുകയും സെമിനാറുകളിലൂടെയും ചര്ച്ചകളിലുടെയും സന്ദര്ശനങ്ങളിലൂടെയും ക്രമപ്രകാരമുള്ള മറ്റ് ആശയവിനിമയങ്ങളിലൂടെയും വ്യോമ ഗതാഗതം കൈകാര്യം ചെയ്യല്, സുരക്ഷ എന്നിവയുടെ സുരക്ഷിത മേല്നോട്ടം.
2. ചെറിയ വിമാനത്താവളങ്ങളും ഹെലിക്കോപ്റ്ററുകളും അടിയന്തര വൈദ്യസേവനങ്ങള്ക്ക് വിനിയോഗിക്കല് 
ചെറിയ വിമാനത്താവളങ്ങളും ഹെലിക്കോപ്റ്ററുകളുമായി ബന്ധപ്പെട്ട വിവരങ്ങളുടെയും മികച്ച അനുഭവങ്ങളുടെയും പങ്കുവയ്ക്കല്.
3. നിയന്ത്രണവും നയവും.
സുപ്രധാന വിഷയങ്ങളില് രാജ്യാന്തര സിവില് വ്യോമയാന സംഘടനയില് തുടര് സഖ്യം.
4. കോര്പറേറ്റ്, വ്യവസായ വ്യോമയാന വികസനം.
വ്യവസായത്തിനും വാണിജ്യേതര വ്യോമയാനത്തിനും വിവര സൗകര്യങ്ങള് പങ്കുവയ്ക്കല്.
5. പരിസ്ഥിതി.
എ. സുസ്ഥിരവും പരിസ്ഥിതി സൗഹൃദപരവുമായ വിമാനത്താവളങ്ങള് വികസിപ്പിക്കുന്നതിനും ആസൂത്രണം ചെയ്യുന്നതിനുമുള്ള പ്രത്യേക ഊന്നലോടെ വിമാനത്താവളങ്ങളില് ഗവണ്മെന്റിന്റെ മേല്നോട്ട സംബന്ധമായ അനുഭവങ്ങള് പങ്കുവയ്ക്കല്.
ബി. പരിസ്ഥിതി വ്യതിയാനത്തിന്റെ പ്രാധാന്യം കണക്കിലെടുത്ത് അന്താരാഷ്ട്ര തലത്തില് സഖ്യമുണ്ടാക്കുകയും ആഭ്യന്തര- അന്താരാഷ്ട്ര തലങ്ങളില് ഒരുപോലെ വ്യോമയാന ഹരിതഗൃഹ വാതക  പ്രസരണവുമായി ബന്ധപ്പെട്ട പ്രശ്നത്തെ അഭിമുഖീകരിക്കല്.
6. പരിശീലനവും നൈപുണ്യ വികസനവും
സാങ്കേതിക- സാങ്കേതികേതര സഹകരണത്തിലും പരിശീലനത്തിലും പ്രത്യേകിച്ച് വ്യോമയാന സുരക്ഷാ മേല്നോട്ടത്തില് പങ്കാളിത്തം സാധ്യമാക്കുക.
(PSR MRD – 523
ആരോഗ്യ, കുടുംബക്ഷേമ മന്ത്രാലയം
വിവിധ മേഖലകളിലെ വിദഗ്ധരടങ്ങുന്ന ഉന്നതതല കേന്ദ്ര സംഘങ്ങളെ, കോവിഡ് വ്യാപനം രൂക്ഷമാകുന്ന സംസ്ഥാന/ കേന്ദ്രഭരണപ്രദേശങ്ങളിലേക്ക് കേന്ദ്രസർക്കാർ അയച്ചു
കേരളം മഹാരാഷ്ട്ര,ഛത്തീസ്ഗഡ്, മധ്യപ്രദേശ്, ഗുജറാത്ത്, പഞ്ചാബ്, കർണാടകം, തമിഴ്നാട്പശ്ചിമബംഗാൾ, കേന്ദ്ര ഭരണ പ്രദേശമായ ജമ്മു കാശ്മീർ എന്നിവിടങ്ങളിലേക്ക്, വിവിധ മേഖലകളിലെ വിദഗ്ധരടങ്ങിയ ഉന്നതതല സംഘങ്ങളെ കേന്ദ്ര സർക്കാർ നിയോഗിച്ചു. കോവിഡ് പ്രതിരോധം ലക്ഷ്യമിട്ടുള്ള പൊതുജനാരോഗ്യ നടപടികളിൽ സഹായിക്കാനും, മഹാമാരിയെ പിടിച്ചുകെട്ടാനും ആവശ്യമായ പിന്തുണ അതാത് ഭരണകൂടങ്ങൾക്ക് ഉറപ്പുനൽകുന്നത് ലക്ഷ്യമിട്ടാണ് നടപടി
മൂന്നു പേരടങ്ങുന്ന വിദഗ്ധ സംഘത്തിന് ആരോഗ്യ മന്ത്രാലയത്തിലെ ജോയിന്റ് സെക്രട്ടറി തല ഉദ്യോഗസ്ഥർ നേതൃത്വം നൽകും. സംസ്ഥാന /കേന്ദ്രഭരണപ്രദേശ ഭരണകൂടങ്ങളും ആയി ചേർന്ന് പ്രവർത്തിക്കുന്ന സംഘങ്ങൾ, മേഖലയിൽ കോവിഡ്കേസുകളിൽ അടുത്ത കാലത്തായി ഉണ്ടായ വർധനയുടെ കാരണങ്ങൾ പരിശോധിക്കും. രോഗപ്രതിരോധം ലക്ഷ്യമിട്ട് ആരോഗ്യ അധികൃതരുമായി ചേർന്ന് ആവശ്യമായ നിയന്ത്രണ നടപടികൾക്കും സംഘങ്ങൾ രൂപം നൽകും
പ്രതിദിന രോഗ സ്ഥിരീകരണത്തിൽ വർധന രേഖപെടുത്തുന്ന കേരളം,മഹാരാഷ്ട്ര, ഛത്തീസ്ഗഢ്, മധ്യപ്രദേശ്, ഗുജറാത്ത്, പഞ്ചാബ്, ജമ്മു കാശ്മീർ ഭരണകൂടങ്ങൾക്ക് കേന്ദ്രസർക്കാർ കത്തെഴുതിയിരുന്നു. ഈ മേഖലകളിൽ RT-PCR പരിശോധനകളുടെ അനുപാതത്തിൽ കുറവും,ചില ജില്ലകളിൽ രോഗ സ്ഥിരീകരണ നിരക്കിൽ വർധനയും രേഖപ്പെടുത്തിയിരുന്നു
രോഗവ്യാപന സാധ്യതകൾ പൂർണ്ണമായും ഒഴിവാക്കാൻ ശക്തമായ നടപടികൾ സ്വീകരിക്കണമെന്നും, ആർ ടി പി സി ആർ പരിശോധന ഊർജിതമാക്കണമെന്നും ആരോഗ്യമന്ത്രാലയ സെക്രട്ടറി കത്തിൽ ആവശ്യപ്പെട്ടു
ആന്റിജൻ പരിശോധനയിൽ നെഗറ്റീവ് ആകുന്ന, എന്നാൽ രോഗലക്ഷണങ്ങൾ പ്രകടിപ്പിക്കുന്ന എല്ലാവർക്കും ആർ ടി പി സി ആർ പരിശോധന കർശനമായി നടത്തണമെന്ന് സംസ്ഥാന/ കേന്ദ്രഭരണപ്രദേശ ഭരണകൂടങ്ങൾക്ക് നിർദ്ദേശം നൽകിയിട്ടുണ്ട്
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 200.91 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.82 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,48,881
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 21,566 പേര്ക്ക്
രോഗമുക്തി നിരക്ക് നിലവില് 98.46%
പ്രതിവാര രോഗസ്ഥിരീകരണ നിരക്ക് 4.51%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 200.91 കോടി  പിന്നിട്ടു. 2,64,98,391 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.82 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവര്ക്കുള്ള കരുതല് ഡോസ് 2022 ഏപ്രില് 10 മുതല് ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10410641
രണ്ടാം ഡോസ് 10082207
കരുതല് ഡോസ് 6090515
മുന്നണിപ്പോരാളികള്
ഒന്നാം ഡോസ് 18428331
രണ്ടാം ഡോസ് 17656581
കരുതല് ഡോസ് 11633199
12-14 പ്രായപരിധിയിലുള്ളവര്
ഒന്നാം ഡോസ് 38220319
രണ്ടാം ഡോസ് 26602139
15-18 പ്രായപരിധിയിലുള്ളവര്
ഒന്നാം ഡോസ് 60924883
രണ്ടാം ഡോസ് 50337271
18-44 പ്രായപരിധിയിലുള്ളവര്
ഒന്നാം ഡോസ് 559039608
രണ്ടാം ഡോസ് 506605213
കരുതല് ഡോസ് 9569637
45-59 പ്രായപരിധിയിലുള്ളവര്
ഒന്നാം ഡോസ് 203594377
രണ്ടാം ഡോസ് 194735575
കരുതല് ഡോസ് 7039257
60നുമേല് പ്രായമുള്ളവര്
ഒന്നാം ഡോസ് 127379127
രണ്ടാം ഡോസ് 121681902
കരുതല് ഡോസ് 29161187
കരുതല് ഡോസ് 6,34,93,795
ആകെ 2,00,91,91,969
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,48,881 ; ഇത് രാജ്യത്തെ മൊത്തം സജീവ കേസുകളുടെ 0.34% ആണ്.
ദേശീയ രോഗമുക്തി നിരക്ക് 98.46 % ആണ്. കഴിഞ്ഞ 24 മണിക്കൂറിനുള്ളില് 18,294 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,31,50,434 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 21,566 പേര്ക്കാണ്.
കഴിഞ്ഞ 24 മണിക്കൂറിനുള്ളില് 5,07,360 പരിശോധനകള് നടത്തി. ആകെ 87.11 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.51 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.25 ശതമാനമാണ്.
(ND
പ്രധാനമന്ത്രിയുടെ ഓഫീസ്
ബി ആർ ഒ നിർമ്മിച്ച 90 അടിസ്ഥാന സൗകര്യ പദ്ധതികൾക്ക് പ്രധാനമന്ത്രിയുടെ അഭിനന്ദനം
ബോർഡർ റോഡ്സ് ഓർഗനൈസേഷൻ  നിർമ്മിച്ച 2,900 കോടി രൂപയിലധികം മൂല്യമുള്ളതും 11 സംസ്ഥാനങ്ങൾ/കേന്ദ്ര ഭരണ പ്രദേശങ്ങളിൽ വ്യാപിച്ചുകിടക്കുന്നതുമായ 90 അടിസ്ഥാന സൗകര്യ പദ്ധതികളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പദ്ധതികൾ പ്രതിരോധ മന്ത്രി ശ്രീ രാജ്നാഥ് സിംഗ് ഇന്ന് രാജ്യത്തിന് സമർപ്പിച്ചു.
പ്രധാനമന്ത്രി എക്സിൽ പോസ്റ്റ് ചെയ്തു
"അതിർത്തി പ്രദേശങ്ങളിലെ അടിസ്ഥാന സൗകര്യങ്ങൾ വർധിപ്പിക്കുന്നതിൽ വളരെയധികം മുന്നോട്ട് പോകുന്ന പ്രധാനപ്പെട്ട പദ്ധതികളാണിവ!
NS
(
പ്രധാനമന്ത്രിയുടെ ഓഫീസ്
മഹാറാണാ പ്രതാപിന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
മഹാറാണാ പ്രതാപിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"വീര്യത്തിന്റെയും പരാക്രമത്തിന്റെയും പര്യായമായ മഹാറാണാ പ്രതാപിന് അദ്ദേഹത്തിന്റെ ജന്മവാർഷികത്തിൽ അഭിവാദ്യം . അദ്ദേഹത്തിന്റെ ധീരതയുടെയും പോരാട്ടത്തിന്റെയും ഇതിഹാസം എല്ലായ്പ്പോഴും ജനങ്ങളെ പ്രചോദിപ്പിക്കും."
--ND--
(वीरता और पराक्रम के पर्याय महाराणा प्रताप को उनकी जयंती पर सादर नमन। उनके साहस और संघर्ष की गाथा देशवासियों को सदा प्रेरित करती रहेगी।
— Narendra Modi  May 9, 2022
ധനകാര്യ മന്ത്രാലയം
കേന്ദ്ര പ്രത്യക്ഷ നികുതിബോർഡ്  ഫെയ്സ്ലെസ് അപ്പീലുകൾക്ക് തുടക്കം കുറിച്ചു
ആദായനികുതി വകുപ്പ് ഇന്ന് മുതൽ മുഖം നോക്കാതെയുള്ള ആദായനികുതി അപ്പീൽ സംവിധാനത്തിന്  തുടക്കം കുറിച്ചു. അതിഗുരുതരമായ തട്ടിപ്പുകൾ, വൻ നികുതി വെട്ടിപ്പ്, സെൻസിറ്റീവ്/തെരച്ചിൽ വിവരങ്ങൾ, അന്താരാഷ്ട്ര നികുതി, കള്ളപ്പണ നിയമം എന്നിവയുമായി ബന്ധപ്പെട്ട അപ്പീലുകൾ ഒഴികെ എല്ലാ ആദായനികുതി അപ്പീലുകളിലും മുഖം നോക്കാതെയുള്ള സമീപനം  സ്വീകരിക്കും. ഇതിനാവശ്യമായ ഗസറ്റ് വിജ്ഞാപനവും ഇന്ന് പുറപ്പെടുവിച്ചിട്ടുണ്ട്.
ഫെയ്സ്ലെസ് അപ്പീൽ വഴി നികുതിദായകർക്ക് ആദായനികുതി അപ്പീലുകളിൽ, ഇ-അലോക്കേഷൻ, നോട്ടീസും/ചോദ്യാവലിയും ഉൾപ്പടെ ഇ-കമ്യൂണിക്കേഷൻ, ഇ-വെരിഫിക്കേഷൻ/ഇ- എൻക്വയറി, ഇ-ഹിയറിംഗ്, അപ്പീൽ
ഉത്തരവിന്റെ ഇ-കമ്യൂണിക്കേഷൻ എന്ന മുഴുവൻ നടപടിക്രമങ്ങളും ഓൺലൈനിലായിരിക്കും. അപ്പീൽ സമർപ്പിക്കുന്നയാളും ഡിപ്പാർട്ട്മെന്റും തമ്മിലുള്ള ഏതെങ്കിലും തരത്തിൽ സമ്പർക്കം ആവശ്യമുള്ള എല്ലാ കാര്യങ്ങളും ഇങ്ങനെ നിർവഹിക്കും. നികുതിദായകർക്ക് അവരുടെ വീട്ടിലിരുന്ന് സൗകര്യപ്രദമായി അപ്പീൽ സമർപ്പിക്കാനാകും.
ഫെയ്സ്ലെസ് അപ്പീൽ സംവിധാനം ഡാറ്റാ അനലിറ്റിക്സ്, എഐ എന്നിവ വഴി കേസുകൾ വീതിച്ഛ് നൽകും. കേന്ദ്രികൃതമായി ഇറങ്ങുന്ന നോട്ടീസുകൾക്ക് ഡോക്യുമെന്റ് ഐഡൻറിഫിക്കേഷൻ നമ്പർ  ഉണ്ടായിരിക്കും. ക്രിയാത്മക നിയമനടപടികളുടെ ഭാഗമായി കരട് അപ്പലേറ്റ് ഓർഡർ ഒരു നഗരത്തിൽ തയ്യാറാക്കുകയും, വസ്തുനിഷ്ഠവും നീതിയുക്തവുമായ ഫലത്തിനായി മറ്റ് മറ്റൊരു നഗരത്തിൽ അവലോകനം ചെയ്യുകയും ചെയ്യും.
കണക്ക് അനുസരിച്ച് ഏകദേശം 4.6 ലക്ഷം അപ്പീലുകൾ വകുപ്പ് കമ്മീഷണർ  തലത്തിൽ നിലവിലുണ്ട്.
ഇതിൽ, ഏകദേശം 4.05 ലക്ഷം അപ്പീലുകൾ, അതായത്, മൊത്തം അപ്പീലുകളുടെ 88 ശതമാനം ഫേസ്ലെസ് അപ്പീൽ സംവിധാനത്തിന് കീഴിൽ കൈകാര്യം ചെയ്യപ്പെടും. കൂടാതെ കമ്മീഷണർമാരുടെ  നിലവിലുള്ള ശേഷിയുടെ 85 ശതമാനവും ഫേയ്സ്ലെസ് അപ്പീൽ സംവിധാനം വഴി കേസുകൾ തീർപ്പാക്കാൻ ഉപയോഗിക്കും.
പ്രധാനമന്ത്രിയുടെ ഓഫീസ്
ആന്ധ്രാപ്രദേശ് മുഖ്യമന്ത്രി പ്രധാനമന്ത്രിയുമായി കൂടിക്കാഴ്ച നടത്തി
ആന്ധ്രാപ്രദേശ് മുഖ്യമന്ത്രി ശ്രീ വൈ എസ് ജഗൻ മോഹൻ റെഡ്ഡി പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ആന്ധ്രാപ്രദേശ് മുഖ്യമന്ത്രി ശ്രീ @ വൈഎസ് ജഗൻ പ്രധാനമന്ത്രിയുമായി കൂടിക്കാഴ്ച നടത്തി".
--ND--
(The Chief Minister of Andhra Pradesh, Shri @ysjagan called on PM @narendramodi. pic.twitter.com/blkPNS3UE0
— PMO India  August 22, 2022
പ്രധാനമന്ത്രിയുടെ ഓഫീസ്
പാഴ്സി നവവത്സരമായ നവ്റോസ് ദിനത്തിൽ പ്രധാനമന്ത്രി ശുഭാശംസകള് അര്പ്പിച്ചു
പാഴ്സി നവവത്സരമായ 'നവറോസ്' ദിനത്തിൽ പ്രധാനമന്ത്രി നരേന്ദ്രമോദി ശുഭാംശസകള് അര്പ്പിച്ചു.
''നവറോസ് മുബാരക്ക്! പാഴ്സി നവവത്സരത്തിന് ശുഭാംശസകള്. വിവിധ മേഖകളില് മുദ്രകള് പതിപ്പിച്ച പാഴ്സി സമൂഹത്തിന്റെ വിശിഷ്ടമായ സംഭാവനകളെ ഇന്ത്യ എന്നും വിലപ്പെട്ടതായി കരുതുന്നു, വരുന്ന വര്ഷം എല്ലാവരുടെയും ജീവിതത്തില് സമാധാനവും സമ്പല്സമൃദ്ധിയും കൊണ്ടുവരട്ടെ'' പ്രധാനമന്ത്രി പറഞ്ഞു.
(Visitor Counter : 95
പ്രധാനമന്ത്രിയുടെ ഓഫീസ്
ഗുരുദേവ് ടാഗോറിന്റെ ജയന്തി ദിനത്തിൽ പ്രധാനമന്ത്രിയുടെ പ്രണാമം
ഗുരുദേവ് ടാഗോറിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഗുരുദേവ് ടാഗോറിന്റെ ജയന്തി ദിനത്തിൽ ഞാൻ അദ്ദേഹത്തെ വണങ്ങുന്നു. ചിന്തയിലും പ്രവർത്തനത്തിലും അദ്ദേഹം ദശലക്ഷക്കണക്കിന് ആളുകളെ പ്രചോദിപ്പിക്കുന്നു. നമ്മുടെ രാഷ്ട്രത്തിലും സംസ്കാരത്തിലും ധാർമ്മികതയിലും അഭിമാനിക്കാൻ അദ്ദേഹം നമ്മെ പഠിപ്പിച്ചു. വിദ്യാഭ്യാസം, പഠനം, സാമൂഹിക ശാക്തീകരണം എന്നിവയിൽ അദ്ദേഹം ഊന്നൽ നൽകി. ഇന്ത്യയെക്കുറിച്ചുള്ള അദ്ദേഹത്തിന്റെ കാഴ്ചപ്പാട് നിറവേറ്റാൻ നാം പ്രതിജ്ഞാബദ്ധരാണ്."
--ND--
I bow to Gurudev Tagore on his Jayanti. In thought and action, he continues to inspire millions of people. He taught us to be proud of our nation, culture and ethos. He emphasised on education, learning and social empowerment. We are committed to fulfilling his vision for India. pic.twitter.com/O4iuz10iP4
— Narendra Modi  May 9, 2022
(
പ്രധാനമന്ത്രിയുടെ ഓഫീസ്
പ്രധാനമന്ത്രി മഹാത്മാഗാന്ധിയെ അദ്ദേഹത്തിന്റെ പുണ്യ തിഥിയിൽ അനുസ്മരിച്ചു
മഹാത്മാഗാന്ധിയുടെ പുണ്യ തിഥിയിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. രക്തസാക്ഷി ദിനത്തിൽ, നമ്മുടെ രാഷ്ട്രത്തെ ധീരമായി സംരക്ഷിച്ച എല്ലാ മഹാന്മാർക്കും പ്രധാനമന്ത്രി ആദരാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"ബാപ്പുവിന്റെ പുണ്യ തിഥിയിൽ അദ്ദേഹത്തെ സ്മരിക്കുന്നു. അദ്ദേഹത്തിന്റെ ശ്രേഷ്ഠമായ ആശയങ്ങൾ കൂടുതൽ ജനകീയമാക്കാൻ നാം കൂട്ടായി പരിശ്രമികണം ."
Remembering Bapu on his Punya Tithi. It is our collective endeavour to further popularise his noble ideals.
— Narendra Modi  January 30, 2022
Today, on Martyrs’ Day, paying homage to all the greats who courageously safeguarded our nation. Their service and bravery will always be remembered.
ND
ധനകാര്യ മന്ത്രാലയം
ഇന്ത്യ @75 മുതൽ ഇന്ത്യ @100 വരെയുള്ള സമ്പദ്വ്യവസ്ഥയുടെ മുന്നേറ്റത്തിന് ഈ ബജറ്റ് അടിത്തറയിടുന്നു
ന്യൂ ഡൽഹി, ഫെബ്രുവരി 01, 2022
"ഇന്ത്യ @75 മുതൽ ഇന്ത്യ @100" വരെയുള്ള അടുത്ത 25 വർഷത്തെ അമൃത കാലഘട്ടത്തിൽ സമ്പദ് വ്യവസ്ഥയെ മുന്നോട്ട് നയിക്കാനുള്ള അടിത്തറ പാകാനും രൂപ രേഖ തയ്യാറാക്കാനും ഈ ബജറ്റ് ശ്രമിക്കുന്നു എന്ന് 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കവെ കേന്ദ്ര ധനകാര്യ കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ പറഞ്ഞു.
മാക്രോ, മൈക്രോ സാമ്പത്തിക തലങ്ങളിൽ എല്ലാവരെയും ഉൾക്കൊള്ളും വിധം ക്ഷേമത്തിൽ ശ്രദ്ധ കേന്ദ്രീകരിക്കുമെന്ന് മന്ത്രി പറഞ്ഞു. ഡിജിറ്റൽ സമ്പദ്വ്യവസ്ഥയുടെയും ഫിൻടെക്കിന്റെയും പ്രോത്സാഹനം, സാങ്കേതികവിദ്യ അധിഷ്ഠിത വികസനം, ഊർജ്ജ പരിവര്ത്തനം, കാലാവസ്ഥാ പ്രവർത്തനം, സ്വകാര്യ നിക്ഷേപം എന്നിവ പ്രത്യേക ഊന്നൽ നൽകുന്ന മേഖലകളായിരിക്കും.
1) പ്രധാനമന്ത്രി ഗതിശക്തി, 2) എല്ലാവരെയും ഉൾക്കൊള്ളുന്ന വികസനം; ഉത്പാദനക്ഷമത വർദ്ധിപ്പിക്കലും നിക്ഷേപവും, സൂര്യോദയ വ്യവസായ ശ്രേണിയിലെ  അവസരങ്ങൾ, 3) ഊർജ്ജ പരിവർത്തനവും കാലാവസ്ഥാ പ്രവർത്തനവും, 4) നിക്ഷേപങ്ങൾക്കുള്ള ധനസഹായം എന്നിവ ബജറ്റിന്റെ മുൻഗണനകളാണെന്ന് മന്ത്രി പ്രസ്താവിച്ചു.
ശക്തമായ വളർച്ചയുടെ പ്രയാണം തുടരാൻ എല്ലാവരുടെയും പ്രയത്നം  ഇന്ത്യയെ സഹായിക്കുമെന്ന് മന്ത്രി വ്യക്തമാക്കി. ലഭ്യമായ എല്ലാ അവസരങ്ങളും പ്രയോജനപ്പെടുത്താൻ ദരിദ്ര ജനവിഭാഗങ്ങളെ പ്രോത്സാഹിപ്പിക്കുന്നതിലും, വ്യത്യസ്ത വരുമാന പരിധിയിൽ വരുന്ന ജനസംഖ്യയുടെ വലിയൊരു വിഭാഗമായ മധ്യവർഗത്തിന് അനുയോജ്യമായ ആവാസവ്യവസ്ഥ ഒരുക്കുന്നതിലും മന്ത്രി ശക്തമായ പ്രതിബദ്ധത പ്രകടിപ്പിച്ചു.
RRTN/SKY